Document ID: 32005R1742

UREDBA KOMISIJE (ES) št. 1742/2005
z dne 24. oktobra 2005
o spremembi Uredbe (ES) št. 1164/2005 o odprtju stalnega javnega razpisa za poznejšo prodajo koruze iz zalog poljske intervencijske agencije na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 1164/2005 (2) je odprla stalni javni razpis za poznejšo prodajo koruze iz zalog poljske intervencijske agencije na trgu Skupnosti. Navedeni javni razpis se zaključi 26. oktobra 2005, vendar pa količine, na voljo v skladu z navedeno uredbo, niso bile v celoti porabljene.
(2)
Da bi rejcem in industriji živalske krme zagotovili oskrbo po konkurenčnih cenah v celotnem tržnem letu 2005/2006, je treba na trgu za žita še naprej zagotavljati zaloge koruze iz poljske intervencijske agencije.
(3)
Poljska je glede na predvidljive potrebe trga v prihajajočem obdobju in količine, s katerimi razpolaga poljska intervencijska agencija, obvestila Komisijo, da namerava njena intervencijska agencija za 56 129 ton povečati količino iz javnega razpisa. Ob upoštevanju razmer na trgu je treba ugodno odgovoriti na zahtevo Poljske.
(4)
Uredbo (ES) št. 1164/2005 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 1164/2005 se spremeni:
1.
V členu 1 se količina „99 068“ ton nadomesti s količino „90 000“ ton.
2.
V členu 4(1) se v tretjem pododstavku datum „26. oktober 2005“ nadomesti z datumom „28. junij 2006“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. oktobra 2005

Labels: 3
17
18